नंदा और टीनू ने बदल दी किस्मत
दीपक के अनुसार, 1960 का दशक टर्निंग प्वाइंट था। फरीदाबाद की एस्कॉर्ट्स कंपनी में हड़ताल हो गई थी। हड़ताल की फोटो कैप्चर करने का मौका मिला। फोटोग्राफी देख कंपनी के मालिक हर प्रसाद नंदा ने सराहना की। कंपनी में होने वाले कार्यक्रम व अन्य सभी फोटो कैप्चर करने का काम दे दिया। उनके साथ जापान गए। मुंबई में जब कदम रखा तो फिल्म निर्माता, निर्देशक व अभिनेता टीनू आनंद से मुलाकात हुई। जुबली कुमार के नाम से फेमस राजेंद्र कुमार की फैमिली का फोटो खींचने का मौका मिला। वहां ऋषि कपूर से मुलाकात हुई। यहीं से कपूर खानदान की फोटोग्राफी का सिलसिला शुरू हुआ। राजीव कपूर, राज कपूर की पत्नी कृष्णा राज कपूर, ऋषि कपूर की बेटी रिद्धिमा सहित कई फिल्मी हस्तियों की फोटोग्राफी की। अमिताभ बच्चन की कई मौकों पर फोटोग्राफी की है।
कपूर फैमिली के हैं ज्यादा क्लोज
वे कपूर फैमिली में ऋषि कपूर के सबसे अधिक क्लोज हैं। जन्मदिन पर ऋषि कपूर को उनकी फोटो का एल्बम देना नहीं भूलते हैं। एक बार दीपक ने ऋषि कपूर के जन्मदिन पर एक एल्बम तैयार कर उन्हें दिया था। उसे देख ऋषि खुशी से उछल पड़े। उन्होंने दीपक से कहा कि आखिर ये फोटो कहां से ले आए।
hin_Deva hin_Deva awa_Deva hin_Deva